கேள்வி: சிபிலி நோமானி - ஐதராபாத்திலும் லக்னோவிலும் பற்றி தகவல் சொல்.
பதில்: 1898 இல் சர் சையத் அகமது இறந்த பிறகு, அலிகர் முஸ்லிம் பல்கலைக்கழகம் விட்டு வெளியேறி ஐதராபாத் இராச்சியம் கல்வித் துறையில் ஆலோசகரானார். ஐதராபாத் கல்வி முறையில் பல சீர்திருத்தங்களைத் தொடங்கினார். இவரது கொள்கையிலிருந்து, ஐதராபாத்தின் உசுமானியா பல்கலைக்கழகம் உருது உசுமானியா பல்கலைக்கழகம் கற்பிக்கும் ஊடகமாக மாறியது. அதற்கு முன்னர், இந்தியாவின் வேறு எந்த பல்கலைக்கழகமும் எந்தவொரு வடமொழியையும் உயர் படிப்புகளில் கற்பிக்கும் ஊடகமாக இல்லை. 1905 ஆம் ஆண்டில், ஐதராபாத்தை விட்டு வெளியேறி இலக்னோ சென்று நத்வத் துல்-உலூமின் ( நத்வா ) முதல்வரானார். பள்ளியின் கற்பித்தல் மற்றும் பாடத்திட்டத்தில் சீர்திருத்தங்களை அறிமுகப்படுத்தினார். இவர் ஐந்து ஆண்டுகள் அந்தப் பள்ளியில் தங்கியிருந்தார். ஆனால் பழமைவாத வகுப்பு அறிஞர்கள் இவருக்கு விரோதமாக மாறினர். மேலும் இவர் 1913 இல் தனது சொந்த ஊரான அசாம்கரைச் சுற்றியுள்ள பகுதியில் குடியேற லக்னோவை விட்டு வெளியேற வேண்டியிருந்தது.
கேள்வி: சிபிலி நோமானி - தாருல் முசானிஃபின் நிறுவப்பட்டது பற்றி தகவல் சொல்.
பதில்: முன்னதாக நத்வாவில், ''தாருல் முசன்னிஃபின்'' அல்லது "எழுத்தாளர்கள் சபையை" நிறுவ இவர் விரும்பினார். ஆனால் அந்த நேரத்தில் இவரால் இதைச் செய்ய முடியவில்லை. இவர் தனது மாளிகையையும் மா பழத்தோட்டத்தையும் இப்பணிக்காக தனது இறப்புக்குப்பின் எடுத்துக்கொள்ளுமாறு தெரிவித்தார். மேலும், தனது குலத்தின் உறுப்பினர்களையும், உறவினர்களையும் இதைச் செய்ய ஊக்கப்படுத்தி, அதில் வெற்றி பெற்றார். இவர் தனது சீடர்களுக்கும் பிற பிரபலங்களுக்கும் கடிதங்களை எழுதி அவர்களின் ஒத்துழைப்பை நாடினார். இறுதியில் தனது சீடர்களில் ஒருவரான சையத் சுலைமான் நாத்வி தனது கனவை நிறைவேற்றி அசாம்கரில் தாருல் முசானிஃபினை நிறுவினார். இவர் இறந்த மூன்று நாட்களுக்குள், நிறுவனத்தின் முதல் முறையான கூட்டம் 1914 நவம்பர் 21 அன்று நடைபெற்றது.[https://openlibrary.org/authors/OL2384A/Allama_Muhammad_Shibli_Nomani Profile and publications of Allama Muhammad Shibli Nomani on Open Library.org website (Internet Archive)] Retrieved 16 July 2020